ભલે સલમાન ખાન અને કૅટરીના કૈફના રસ્તા અલગ થઈ ચુક્યાં હોય , પણ બંનેના ફૅન્સ આજે પણ બંનેને સાથે જ જોવા માંગે છે . એટલે જ તો સલમાન ખાન અને કૅટરીના કૈફ સેક્સિએસ્ટ કપલ તરીકે પસંદગી પામ્યાં છે . તાજેતરમાં હિન્દુસ્તાન ટાઇમ્સ દ્વારા દેશના યુવાનો વચ્ચે કરાવવામાં આવેલ એક સર્વે મુજબ સલમાન ખાન જીવંત સેક્સિએસ્ટ પુરુષ છે , તો તેમના ભૂતપૂર્વ ગર્લફ્રેન્ડ કૅટરીના કૈફ જીવંત સેક્સિએસ્ટ મહિલા છે . યૂથ સર્વે 2014ના નામે કરાવવામાં આવેલ આ સર્વેમાં બૉલીવુડ અને હૉલીવુડમાંની કેટલીક સેલિબ્રિટીઓને મૂકવામાં આવી હતી . દેશના યુવાનોના મત મુજબ સલમાન - કૅટ વિશ્વના સેક્સિએસ્ટ પુરુષ - મહિલા છે . સર્વેમાં સેક્સિએસ્ટ મૅનની રેસમાં સલમાન ખાન ઉપરાંત રણબીર કપૂર , જ્હૉની ડેપ , બ્રૅડ પિટ , રૉબર્ટ ડ્રૉની જૂનિયર , રૉબર્ય પૅટિન્સન તથા ડૅનિયલ ક્રેગ પણ હતાં , તો સેક્સિએસ્ટ વુમૅનની રેસમાં કૅટરીના કૈફ ઉપરાંત દીપિકા પાદુકોણે , વિદ્યા બાલન , બિપાશા બાસુ , એંજેલિના જોલી , ચિત્રાંગદા સિંહ , બિયોન્સ તેમજ આલિયા ભટ્ટ પણ હતાં . જોકે કિક અભિનેતા સલમાન ખાન 36 ટકા વોટ સાથે , તો ધૂમ 3 અભિનેત્રી કૅટરીના કૈફ 34 ટકા વોટ સાથે પોત - પોતાની કૅટેગરીઓમાં વિજેતા રહ્યાં . સલમાન ખાન ભલે રીયલ લાઇફમાં આજે કૅટ સાથે નથી અને કૅટ રણબીર કપરની બાહોમાં છે , પણ આ સર્વેમાં સલમાને રણબીરને માત આપી પહેલુ સ્થાન હાસલ કર્યું . રણબીરને 29 ટકા જ વોટ મળ્યાં . બીજી બાજુ કૅટરીના કૈફે દીપિકા પાદુકોણેને માત આપી હતી . દીપિકાને કૅટ કરતા લગભગ અડધા એટલે કે 19 ટકા જ વોટ હાસલ થયા હતાં . જોકે દીપિકા બીજા સ્થાને જરૂર રહ્યાં . ચાલો જોઇએ સેક્સિએસ્ટ જોડી સલમાન - કૅટની તસવીરો :